Rikunarita-ORG/Wikinium huggingface dataset:
# Kayu

Permukaan kayu
**Kayu** (Jawi: ‏کايو‎‎; kata ganda: **kayu-kayan**, Jawi: کايو-کاين‎) ialah sejenis bahan organik berserat yang dijumpai dalam batang dan akar pokok atau tumbuh-tumbuhan. Biasanya kayu merujuk kepada tumbuhan saka yang kekal. Ia telah digunakan selama beribu tahun sebagai bahan bakar dan bahan pembinaan. Serat selulosa kompositnya (yang kuat dalam tegangan) tersirat dalam matriks lignin yang tahan tekanan. Dalam pokok yang hidup, kayu mempunyai fungsi sokongan, membolehkan pokok tersebut menegak dan membesar tinggi. Ia juga menjadi pengantara pemindahan air dan nutrien ke daun dan tisu membesar lain.

Bumi memiliki kira-kira satu trilion tan kayu, yang bertambah pada kadar 10 bilion tan setahun. Sebagai sumber boleh diperbaharu karbon-neutral yang banyak, bahan berkayu menimbulkan minat yang tinggi sebagai sumber tenaga boleh baharu. Pada 1991, kira-kira 3.5 bilion meter padu kayu dipungut. Kegunaan utama ialah untuk perabot dan binaan serta kertas.

Kayu terbahagi kepada tiga jenis, iaitu kayu lembut, sederhana dan keras.

## Lihat juga

* Balak
* Pertukangan (*carpentry*)
* Pertukangan kayu (*woodworking*)

## Rujukan

## Pautan luar

* Takrifan kamus bagi *kayu* di Wikikamus
* Media berkaitan kayu di Wikimedia Commons
# Bijirin

**Bijirin** merupakan tanaman yang kebanyakannya merupakan jenis rumput yang ditanam untuk biji benihnya yang boleh dimakan.

Bijirin ditanam dalam jumlah yang banyak diseluruh dunia melebihi dari semua jenis tanaman lain dan menghasilkan lebih banyak kalori kepada manusia. Dalam sesetengah negara membangun, bijirin merupakan satu-satunya makanan orang biasa.

Di negara maju, pengambilan bijirin adalah sederhana walaupun masih banyak.
# Wilayah Salta

**Wilayah Salta** merupakan sebuah wilayah di Argentina yang memiliki keluasan wilayah 155,488 km² dan populasi 1,079,051 orang (2001). Ibu kotanya ialah Salta.

*
*
*
*
*
*
*
*
*
*
# Rabai

**Rabai** (kadangkala dieja **Rabbi**; Ibrani Ashkenaz: רְבִּי *rǝbbī* dan רַבִּי *rabbī*; Ibrani Sefardi: **רִבִּיribbī*; Jawi: **‏راباي، ربي‎‎**) ialah guru agama atau ulama dalam agama Yahudi. Perkataan "rabai" (guruku) berasal daripada kata akar Ibrani Klasik "*Rav*", yang bererti "hebat" atau "dihormati". Semua permasalahan agama Yahudi biasanya dirujuk kepada rabai dan mereka mempunyai peranan sebagai penasihat dan ketua agama dalam setiap masyarakat Yahudi.

Seseorang menjadi rabai dengan ditahbiskan oleh rabai lain—proses yang dipanggil semikhah—setelah mempelajari sejarah dan teks-teks Yahudi seperti Talmud. Jawatan rabai berasal dari era Farisi (167 SM – 73 TM) dan Talmud (70 – 640 TM) ketika ulama-ulama berkumpul menghimpunkan hukum-hakam agama Yahudi. Istilah "rabai" digunakan buat kali pertama pada abad pertama Masihi. Lama-kelamaan, peranan rabai dipengaruhi oleh paderi-paderi Kristian Protestan dan rabai mula memberi khutbah, kaunseling, dan menjadi mewakili komuniti. Pada abad ke-19 di Jerman dan Amerika Syarikat, aktiviti-aktiviti ini menjadi lebih penting.

Bergantung pada mazhab, terdapat kriteria yang berbeza untuk menjadi seorang rabai. Sesetengah komuniti Yahudi Ortodoks tidak percaya bahawa wanita boleh menjadi rabai, manakala komuniti lain seperti Konservatif, Pembaharuan dan Rekonstruksionis membenarkan wanita menjadi rabai untuk hal-hal yang berkait dengan hukum-hakam dan akhlak.

Rabai Moshe Feinstein, tokoh berkuasa Rabai terkemuka agama Yahudi Ortodoks akhir abad kedua puluh.
## Etimologi

Perkataan "rabai" diserap melalui bahasa Inggeris "*rabbi*", yang itu pula datang daripada perkataan Ibrani Misynah רְבִּי **rǝbbī**, bermaksud "Tuan [Nama]"; kata nama standardnya dalam Ibrani ialah רב *rav* "tuan". רב *rav* juga digunakan sebagai gelaran untuk seorang rabai, begitu juga *rabbeinu* ("tuan kami") dan *ha-rav* ("sang tuan"). Ia lebih kurang setara dengan perkataan "ustaz" atau "syeikh" yang digunakan oleh masyarakat Muslim dalam bahasa Melayu.

Kata akar Ibrani tersebut pula berasal daripada kata akar Semitik ר-ב-ב (R-B-B), yang dalam bahasa Aram Alkitab bermaksud "hebat", malah "dihormati", tetapi biasanya digunakan sebagai imbuhan awalan dalam sesetengah binaan. Walaupun *rabim* "many" (seperti dalam 1 Raja-raja 18:25, הָרַבִּים) "majoriti, kelompok kebanyakan" digunakan untuk bercakap tentang komuniti dalam Naskhah Laut Mati, tiada bukti yang menyokong ia ada kaitan dengan jawatan "rabai". Akarnya serumpun dengan perkataan bahasa Arab ربّ *rabb*, yang bermaksud "tuan" (biasanya digunakan tentang Tuhan tetapi juga untuk raja-raja atau bangsawan), dan kepada perkataan bahasa Suryani ܪܒܝ *rabi*.

Sesetengah komuniti, lebih-lebih lagi Yahudi Sefardi dan Yaman, dahulu menyebutnya רִבִּי *rībbī*; sebutan ini telah bersaing dengan this רְבִּי *rǝbbī* dan רַבִּי *rabbī* dalam dialek Ashkenaz sehingga zaman moden.

## Catatan

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Takwim Maya

**Takwim Maya** ialah satu sistem takwim yang digunakan di Mesoamerika pra-Columbia, dan sebahagian masyarakat moden di tanah tinggi Guatemala dan di Veracruz, Oaxaca dan Chiapas, Mexico.

Secara asasnya kalendar Maya berdasarkan suatu sistem yang telah lazim digunakan di kawasan itu, bermula paling lambat pada abad ke-5 SM. Ia berkongsi banyak aspek dengan takwim yang digunakan tamadun Mesoamerika lebih awal, seperti Zapotec dan Olmek, dan juga tamadun sezaman atau kemudiannya seperti Mixtec and Aztek. Walaupun takwim Mesoamerika ini tidak berasal daripada kaum Maya, perbaikan dan penghalusan mereka merupakan antara yang tercanggih. Bersama-sama dengan Takwim Aztek, Takwim Maya merupakan antara kelendar terawal awal yang paling banyak didokumenkan dan agak mudah untuk difahami.

## Lihat juga

* Fenomena 2012

## Rujukan

## Pautan luar

* *Day Symbols of the Maya Year*, sebuah buku elektronik bebas di Projek Gutenberg. Teks 1897 oleh Cyrus Thomas
# Cantuman

Pokok epal yang mempunyai kesan cantuman 'V'.
**Cantuman** ialah teknik hortikultur dengan kaedah mencantumkan tisu tumbuhan yang dimasukkan pada tumbuhan yang lain supaya dua set tisu vaskular itu bercantum. Cantuman vaskular tersebut disebut inoskulasi. Teknik ini paling kerap digunakan dalam pembiakan tampang untuk tumbuhan komersil bagi dagangan hortikultur dan pertanian.

Untuk kebanyakan kes, satu tumbuhan dipilih untuk akarnya dan ia dipanggil pokok penanti. Tumbuhan yang lain pula dipilih untuk batang, daun, bunga atau buah dan ia dipanggil sion. Sion mengandungi gen yang dikehendaki untuk duplikasi bagi pembiakan oleh pokok penanti.

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# 1989

|  |
| --- |
|   |

*Rencana ini adalah berkenaan dengan tahun 1989. Bagi kegunaan lain, sila lihat 1989 (nombor).*

**1989** merupakan tahun biasa yang bermula pada hari Ahad. Ia berlangsung dari 23 Jamadilawal 1409 hingga 2 Jamadilakhir 1410. Pertumbuhan penduduk sedunia secara mutlak dianggap tertinggi pada tahun ini.

## Peristiwa

* 26 April - Sultan Azlan Shah ditabalkan sebagai Yang di-Pertuan Agong.
* 4 Jun - Bantahan Dataran Tiananmen 1989
* 20-31 Ogos — Sukan SEA XV Kuala Lumpur 1989
* 24 Ogos - RCTI didirikan sebagai saluran televisyen kedua, serta saluran televisyen swasta perdana Indonesia dengan pangkalan di Jakarta.
* 18 Oktober - Persidangan Ketua-Ketua Negara Komanwel (*Commonwealth Heads of Government Meeting (CHOGM 89)*) diadakan di Kuala Lumpur.
* 11 November - Perdana Menteri Malaysia Mahathir Mohamad berunding selama setengah jam dengan bekas perdana menteri Tunku Abdul Rahman untuk menyatukan orang Melayu dan disifatkan oleh penasihat masing-masing sebagai "mesra dan berhasil."
* 2 Disember - Parti Komunis Malaya (PKM) meletak senjata. Perjanjian perletakan senjata di tandatangani di Hat Yai, Thailand.
* 26 Disember - Mohan Singh meninggal dunia di Jugiana.

### Tarikh tepat tidak pasti

* Mikropemproses Intel 80486DX yang menggunakan struktur bas data 32-bit serta mampu mengalamatkan RAM 64GB, diperkenalkan.
* Perbadanan Intel diperbadankan semula di Delaware, Amerika Syarikat.
* Legend Computer Group Co. diasaskan.

## Kelahiran

* 4 Januari - Julie Estelle, pelakon wanita Indonesia
* 25 Januari - Ge Pamungkas, pelakon lelaki dan komedi berdiri Indonesia
* 26 Januari
	+ Marthino Lio, pelakon, penyanyi, dan model Indonesia
	+ Saharul Ridzwan, pelakon dan penyanyi rap lelaki Malaysia
* 11 Februari - Hanis Kamal Bakar, pelakon lelaki Malaysia
* 9 Jun - Faliq Auri, pemain seksofon Malaysia
* 25 Ogos - Kemal Palevi, pelakon, pelawak, pengarah, penulis skrip, dan personaliti YouTube Indonesia
* 22 September - Dina Shihabi, pelakon wanita Arab Saudi
* 8 November - Chacha Frederica, pelakon wanita Indonesia
* 15 Disember - Della Dartyan, pelakon wanita Indonesia

## Kematian
# Pencetakan 3D

Sebuah pencetak 3D keluaran syarikat Airwolf, selatan California, A.S.
**Pencetakan 3D** atau *additive manufacturing* (AM) merupakan proses mencipta objek tiga dimensi di mana bahan diacu berlapis-lapis di bawah kawalan komputer untuk membentuk objek. Objeknya boleh datang dalam pelbagai jenis rupa bentuk dan selalunya dihasilkan dengan menggunakan data model digital daripada model 3D ataupun sumber data elektronik yang lain seperti Fail Pembuatan Tambahan (*Additive Manufacturing File*, AMF).

Antara jenis-jenis pencetakan seumpamanya yang wujud ialah stereolitografi dan pemodelan deposit bercantum.

## Prinsip

### Pemodelan

Model yang mudah dicetak dihasilkan dengan bantuan pakej reka bentuk berbantu komputer melalui sama ada pengimbas 3D ataupun kamera digital biasa serta perisian fotogrametri. Model yang dihasilkan dengan bantuan CAD dapat dikurangkan ralat dalam penghasilannya serta boleh diperbetulkan sebagai suatu pengesahan pada saat akhir sebelum pencetakan dilakukan. Penyediaan data geometrik grafik komputer secara manual pula dibuat sepertimana seni pembentukan dan pengolahan fizikal seperti seni ukir. Proses pengimbasan 3D terdiri daripada pengumpulan data digital bentuk dan rupa objek nyata yang kemudiannya dipergunakan untuk mencipta model digital saduran objek tersebut.

### Pencetakan

Pembinaan model dengan kaedah pencetakan yang sedia ada boleh mengambil masa daripada beberapa jam sehinggalah ke beberapa hari bergantung kepada jenis pencetakan serta saiz dan reka bentuk model. Additive systems boleh mengurangkan masa penghasilan kepada sekurang-kurangnya beberapa jam namun kecekapan pengurangan ini berkait rapat dengan jenis mesin yang digunakan serta bilangan dan saiz model yang dihasilkan secara serentak.

#### Kaedah Pencetakan

* Permodelan pemendapan bersatu (FDM)

### Pengemasan (*finishing*)

Sesetengah polimer mentah seperti ABS membolehkan kemasan luaran produk akhir dirapikan atau dipertingkatkan menggunakan kaedah wasap kimia tertentu berasaskan aseton atau larutan yang berkaitan. Terdapat juga kaedah pencetakan yang berkebolehan menggunakan pelbagai bahan mentah secara serentak ketika proses pembuatan, termasuk pencetakan dalam pelbagai warna atau corak tanpa memerlukan sebarang kereta mengecat.

## Aplikasi

Percetakan online jakarta ini telah banyak dipakai dalam pelbagai bidang untuk tujuan komersial yang begitu menguntungkan, seperti perindustrian, perubatan dan pembuatan barang. Pembuatan penambahan makanan dipakai melalui kaedah ini untuk mengembangkan jenis makanan yang sesuai seperti coklat atau gula-gula, mahupun makanan jenis leper seperti biskut, pasta atau piza menjadi objek tiga dimensi secara lapisan demi lapisan.

Kaedah ini turut dieksperimenkan pereka fesyen untuk membuat pakaian seperti gaun, kasut dan bikini.

## Rujukan

## Pautan luar

* 3D Printing White Papers - catatan dan sudut pandang para pakar mengenai pembuatan tambahan dan pencetakan 3D.
# Prosa

**Prosa** ialah tulisan yang memang berbeza dengan puisi dari segi kepelbagaian irama yang lebih meluas dan keserupaan yang lebih rapat dengan pola-pola pertuturan harian. Perkataan 'prosa' datangnya daripada bahasa Latin, *prosa,* yang membawa maksud "jelas dan mudah". Ini memerihalkan jenis tulisan yang dirangkumi oleh prosa, tanpa sebarang hiasan. Tulisan prosa biasanya digunakan untuk memerihalkan fakta atau perbincangan idea-idea. Oleh itu, ia digunakan untuk akhbar, majalah, novel, ensiklopedia, skrip filem, filem, falsafah, surat, karangan, sejarah, biografi, dan banyak lagi bentuk media.
# Tatakelakuan

**Tatakelakuan** ialah satu set peraturan yang menggariskan tanggungjawab atau amalan yang baik untuk sesuatu individu atau pertubuhan. Konsep-konsep yang berkait termasuk tataetika dan tatamulia.

Dalam Panduan Amalan Baik Antarabangsa 2007, "Mentakrifkan dan Mengembangkan Tatakelakuan yang Berkesan untuk Pertubuhan", Persekutuan Akauntan Antarabangsa memberikan definisi kerja seperti yang berikut:

*"Prinsip, nilai, piawai, atau peraturan tingkah laku yang memandu keputusan, tatacara, dan sistem sesebuah pertubuhan dengan cara yang: (a) memberi sumbangan kepada kebajikan entiti berkepentingan utama; dan (b) menghormati hak semua pihak yang terjejas oleh operasinya."*

## Contoh

* Angkatan Pertahanan Israel - Tatakelakuan
* Bushidō
* Etika kesalingan (Peraturan Keemasan)
* Fahaman Wartawan
* Kanun Angkatan Berlawan Amerika Syarikat
* Kanun Keadilan Tentera Seragam
* Kod Lanun Bersaudara
* Kod Moral Pengasas Komunisme
* Kod Pahlawan
* Lapan Ajaran
* Lima Ajaran
* Patimokkha
* Peraturan perak
* Peraturan St. Benedict
* Perisytiharan Geneva
* Rukun Sepuluh
* Sepuluh Ajaran (Buddhisme)
* Sepuluh Ajaran (Taoisme)
* Sepuluh rukun India
* Sumpah Hippocrates
* Tatakelakuan Anggota
* Tatakelakuan Antarabangsa menentangi Proliferasi Misail Balistik (ICOC atau Tatakelakuan Hague)
* Tatakelakuan Kriket ICC
* Tatakelakuan Model Juruterbang
* Tatakelakuan untuk Pasukan Palang Merah Antarabangsa dan Gerakan Bulan Sabit Merah dan Pertubuhan Bukan Kerajaan dalam Bantuan Bencana
# Kebebasan politik

**Kebebasan politik** (juga dikenali sebagai **autonomi politik** atau **agensi politik**) ialah konsep utama dalam sejarah dan pemikiran politik dan salah satu ciri terpenting masyarakat demokratik. Kebebasan politik digambarkan sebagai kebebasan daripada penindasan atau paksaan, ketiadaan syarat yang melumpuhkan bagi seseorang individu dan pemenuhan syarat yang membolehkan, atau ketiadaan keadaan paksaan hidup, contohnya paksaan ekonomi, dalam sesuatu masyarakat. Walaupun kebebasan politik sering ditafsirkan secara negatif sebagai kebebasan daripada kekangan luaran yang tidak munasabah terhadap tindakan, ia juga boleh merujuk kepada pelaksanaan hak, kapasiti dan kemungkinan yang positif untuk bertindak dan pelaksanaan hak sosial atau kumpulan. Konsep ini juga boleh merangkumi kebebasan daripada kekangan dalaman terhadap tindakan atau ucapan politik (cth kepatuhan sosial, konsistensi atau kelakuan tidak sahih). Konsep kebebasan politik berkait rapat dengan konsep kebebasan sivil dan hak asasi manusia, yang dalam masyarakat demokratik biasanya diberikan perlindungan undang-undang daripada negara.

## Lihat juga

* Penapisan Internet

## Rujukan

## Pautan luar

* Alberto Abadie (October 2004). "Poverty, Political Freedom, and the Roots of Terrorism" (PDF). Harvard University and NBER.
* "Brief review of trends in political change: freedom and conflict".
* "Freedom: The Great Gift of the West".
# Penglipur lara

**Penglipur lara** (Jawi: ‏ڤڠليڤور لارا‎‎) atau juga disebut sebagai **pelipur lara** ialah penggiat seni menyampai­kan kisah cerita berunsur jenaka, yakni "lipur lara", kepada khalayak ramai; penyampaian ini biasanya diselitkan dengan pemainan lenggok bahasa dan kata termasuk syair, pantun, seloka dan sebagainya untuk mencantikkan penceritaan.

Istilah ini pada asalnya bererti "penghibur (*pelipur*) hati orang yang dukacita (*lara*)".

## Jenis

Penglipur lara merupakan salah satu sastera lisan orang Melayu. Pada zaman dahulu, penglipur lara dianggap sebagai budayawan tempatan yang berperanan sebagai sumber berita, hiburan dan pendidikan.

Di Kelantan, pekerja ini diberi gelaran "Tok Selampit" (توق سلامڤيت‎) yang bercerita dengan iringan gesekan rebab. Di Perlis, pencerita ini diberi nama "Awang Batil" (اوڠ باطيل‎) atau "Awang Belanga" (اوڠ بلڠا‎) yang bercerita sambil memainkan suatu belanga atau bekas loyang disebut *batil*.

## Rujukan
# Puak Balt

**Puak** atau **orang Balt** merujuk kepada penutur salah satu daripada bahasa Baltik yang kebanyakannya tinggal di sekitar persisiran pantai Laut Baltik. Bahasa tersebut, yang tergolong di dalam keluarga bahasa Indo-Eropah, dituturkan oleh golongan yang menetap di kawasan di antara kuala sungai Vistula dan hulu sungai Daugava dan Dnieper di bahagian tenggara persisiran pantai Laut Baltik.
Dalam kalangan puak Balt yang hidup di zaman moden ini ialah orang-orang Latvia dan Lithuania (puak Balt timur) selain Prusia, Yotvingia dan Galindia (puak Balt barat) yang telah hampir pupus.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Forint

**Forint** merupakan mata wang rasmi negara Hungary yang setiap satuannya dibahagi menjadi 100 fillér. Nama ini diambil sempena nama bandar di Itali, Firenze pada tahun 1252. Mata wang ini pertama kali digunakan pada tahun 1946.

## Pautan luar
# Krone Austria

| Krone Austria |
| --- |
| Österreichische Krone (Jerman) |
| Nota bank 1 Krone (1919 on 1916) |
| Jenis mata wang |
| Subunit |  |
|  1/100 | heller |
| Simbol | K |
| Wang kertas | 1 Krone, 2, 10, 20, 100, 1000, 5000, 10 000, 50 000, 100 000 dan 500 000 Kronen |
| Syiling | 100, 200, 1000 Kronen (20, 100 duit syiling emas Kronen) |
| Demografi |
| Pengguna | Austria, Liechtenstein |
| Pengeluaran |
| Bank pusat | Oesterreichisch-ungarische Bank, Oesterreichische Nationalbank |
| Kotak info ini menunjukkan status terkini sebelum mata wang ini menjadi lapuk. |
| sunting Lihat pendokumenan templat ini |

**Krone** (Jamak Kronen) ialah mata wang Austria (digelar *Deutschösterreich* ketika itu) dan Liechtenstein antara 1919 hingga 1925, iaitu selepas pembubaran Empayar Austria-Hungary (1919) sehingga pengenalan Schilling (1925).

## Duit syiling

Duit syiling emas 20 dan 100 Krone ditempa dengan piawai yang sama dengan duit syiling Krone Austria-Hungary. Untuk memudahkan pengenalan duit syiling baharu itu, duit syiling 100, 200, dan 1000 Krone ditempa sejurus sebelum 1925 denga parameter yang sama dengan duit syiling Groschen yang sepadan (1, 2 dan 10 Groschen) yang menggantikannya.

## Wang kertas

Menurut Perjanjian St. Germain, Republik Austria yang baru diasaskan dikenakan mencetak tindan wang kertas yang diedarkan di wilayahnya lalu menggantikan nota bank tersebut dengan yang baharu sebelum memperkenalkan mata wang baharu.

Untuk memenuhi langkah pertama, nota bank lama yang diedarkan dicetak tindan dengan inskripsi DEUTSCHÖSTERREICH. Nota bank baharu yang kemudian masih dicetak di bawah nama Bank Oesterreichisch-ungarische dengan menggunakan kata basi bahasa Jerman pada kedua-dua bahagian depan dan belakang dan masih mempunyai inskripsi DEUTSCHÖSTERREICH. Sejak 1920, cap baharu yang berikut muncul dalam nota bank: "Ausgegeben nach dem 4. Oktober 1920".

Untuk memenuhi langkah kedua, sebuah siri nota bank Krone yang baharu diperkenalkan pada 1922, dengan reka bentuk yang baharu sama sekali. Siri ini mengandungi 1 Krone, 2, 10, 20, 100, 1000, 5000, 50,000, 100 000, 500,000 Kronen, dan kemudiannya 10,000 Kronen. 1,000,000 Kronen dirancang tetapi tidak dikeluarkan.

Langkah ketiga dilaksanakan pada 1925, dengan nota bank Schilling yang baharu dikeluarkan.
# Aktiviti luar kenderaan

Pemasangan Stesen Angkasa Antarabangsa semasa penerbangan STS-116 memerlukan EVA.
**Aktiviti luar kenderaan** (bahasa Inggeris: *extra-vehicular activity*, **EVA**) ialah kerja yang dilakukan oleh angkasawan di luar kapal angkasa lepas yang tidak berada di Bumi. Istilah ini biasanya digunakan untuk merujuk kepada EVA di luar kapal angkasa yang mengorbit Bumi ("berjalan di angkasa lepas") tetapi boleh juga merujuk kepada EVA yang dilakukan di permukaan Bulan ("berjalan di bulan").

Disebabkan reka bentuk awal kapal angkasa lepas yang berlainan, takrifan Amerika Syarikat dan Kesatuan Soviet bagi EVA juga berbeza. Rusia mentakrifkan EVA bermula apabila angkasawan berada di dalam vakum. EVA Amerika pula bermula apabila *Extravehicular Mobility Unit* (EMU) angkasawannya mula menggunakan kuasa bateri.

Setakat ini, cuma Rusia (Kesatuan Soviet), Amerika Syarikat dan China telah berjaya melakukan aktiviti luar kenderaan.

## Lihat juga

* Sut angkasa lepas
* *Manned Maneuvering Unit*
# Hayabusa2

*Hayabusa2*| Tanggapan seniman *Hayabusa2* menghidupkan penujah ionnya |
|  |
| Jenis misi | Kembali sampel asteroid |
| Pengoperasi | JAXA |
| COSPAR ID | 2014-076A |
| SATCAT № | 40319 |
| Tapak web | www.hayabusa2.jaxa.jp/en/ |
| Jangka masa misi | 6 tahun (11 tahun, 6 bulan dan 11 hari berlalu) |
|  |
|  |
| Ciri kapal angkasa lepas |
| Pembuat | NEC  |
| Berat berlepas | 610 kg (1,340 lb) |
| Berat kering | 490 kg (1,080 lb)  |
| Dimensi | Bus angkasa lepas: 1 × 1.6 × 1.25 m (3 ka 3 in × 5 ka 3 in × 4 ka 1 in) Panel suria: 6 m × 4.23 m (19.7 ka × 13.9 ka) |
| Kuasa | 2.6 kW (pada 1 au), 1.4 kW (pada 1.4 au) |
|  |
|  |
| Permulaan misi |
| Tarikh pelancaran | 3 Disember 2014, 04:22 UTC  |
| Roket | H-IIA 202 |
| Tapak pelancaran | Pusat Angkasa Tanegashima, LA-Y |
| Kontraktor | Mitsubishi |
|  |
|  |
| Pengakhiran misi |
| Tarikh pendaratan | Kapsul masuk semula : 5 Disember 2020 UTC  |
| Tapak pendaratan | Woomera, Australia |
|  |
|  |
| Lintas terbang Bumi |
| Pendekatan terhampir | 3 Disember 2015 |
| Jarak | 3,090 km (1,920 bt)  |
| **Invalid value for parameter "type"** |
| **Invalid parameter** | 27 Jun 2018, 09:35 UTC  |
| **"departure\_date" should not be set for missions of this nature** | 12 November 2019  |
| Jisim sampel | 5.4 gram |
| Pendarat Templat:Ats |
| Tarikh pendaratan | 21 Februari 2019 |
| Pendarat Templat:Ats |
| Tarikh pendaratan | 11 Julai 2019 |
| Lintas terbang Bumi (Kembali sampel) |
| Pendekatan terhampir | 5 Disember 2020 UTC  |
|  |

Hayabusa2 (Jepun: はやぶさ2, "Burung Falko Belalang 2") ialah misi kembali sampel asteroid yang dikendalikan oleh agensi angkasa negara Jepun JAXA. Ia merupakan pengganti misi *Hayabusa*, yang mengembalikan sampel asteroid buat kali pertama pada bulan Jun 2010. *Hayabusa2* telah dilancarkan pada 3 Disember 2014 dan ditemukan di angkasa dengan asteroid dekat Bumi 162173 Ryugu pada 27 Jun 2018. Ia meninjau asteroid tersebut selama setahun setengah dan mengambil sampel. Ia meninggalkan asteroid tersebut pada bulan November 2019 dan mengembalikan sampel ke Bumi pada 5 Disember 2020 UTC.

*Hayabusa2* menjalani pelbagai muatan sains untuk penderiaan jauh, pensampelan, dan empat perayau kecil untuk menyiasat permukaan asteroid dan menganalisis konteks persekitaran dan geologi sampel yang dikumpul.

## Lihat juga

* Abiogenesis
* Hayabusa Mk2
* OSIRIS-REx – misi kembali sampel asteroid NASA ke 101955 Bennu (beroperasi pada masa yang sama dengan *Hayabusa2*)
* Panspermia
* 162173 Ryugu

### Kuar jasad kecil Jepun

* Hiten
* Penjelajahan Bulan Marikh
* OKEANOS
* Kapal angkasa lepas *Suisei*

## Nota

## Rujukan

## Pautan luar

* *Hayabusa2* project website
* JAXA *Hayabusa2* website
* *Hayabusa2* Science Data Archives hosted by the DARTS archive (ISAS)
* MASCOT related publications by the Institute of Planetary Research hosted by Europlanet
* *Hayabusa2* images scientific commentary Diarkibkan 2020-10-28 di Wayback Machine, University of Tokyo
* Asteroid Explorer *Hayabusa2*, NEC
* *Hayabusa2* 3D model, Asahi Shinbun